{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":45,"n_cols":6,"rows_kept":45,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Nacrt prijedloga zakona o proračunu"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Udruga Dar","NACRT PRIJEDLOGA ZAKONA O PRORAČUNU","U vrijeme velikih katastrofa koje zahvaćaju našu zemlju i svijet postajemo svjesniji nego ikad prije, potrebe ulaganja u darovitu djecu , učenike , mlade. Oni znaju i  imaju odgovore na pitanja koja nas danas muče. Oni će nam pomoći izgraditi „nosač aviona“ znanja koja su nam potrebna kod budućih ugroza za naše društvo i čovječanstvo. Od izuzetnog je značaja uložiti u njih i njihov razvoj sada , zbog kasnijeg spašavanja ljudskih života i gospodarstva. Sadašnja stavka u Državnom proračunu od 1,5 mil.HRK je potrebno povećati na 20 mil.HRK godišnje. Stavka u proračunu bi se koristila sukladno Strategiji znanosti, obrazovanja i tehnologije- poglavlja  koje obrađuju podršku darovitim učenicima."]
[2,"Istarska županija - Regione Istriana","I. OPĆE ODREDBE,\nČlanak 8.","\"Prihodi i primici uplaćeni na račun od 1.siječnja do 31.prosinca tekuće godine prihod su tekuće proračunske godine, osim za prihode od projekata koji se sufinanciraju iz Europske unije.\""]
[3,"Istarska županija - Regione Istriana","I. OPĆE ODREDBE,\nČlanak 8.","U raznim uputama za knjiženje europskih projekata nalaže se proračunima da prihode iskazuju u trenutku priznavanja rashoda kako bi se postiglo sučeljavanje prihoda i rashoda. Ukoliko će to i dalje biti praksa, predlažemo da se članak 8. stavak 2. izmjeni."]
[4,"Istarska županija - Regione Istriana","I. OPĆE ODREDBE,\nČlanak 13.","\"U planiranju se koriste ekonomska, organizacijska, programska klasifikacija i izvori financiranja, dok se u izvršavanju i izvještavanju koriste uz navedene i funkcijska i lokacijska klasifikacija.\""]
[5,"Istarska županija - Regione Istriana","I. OPĆE ODREDBE,\nČlanak 13.","U članku 32. i 36. navedeno je da se u Proračunu i Financijskom planu, Posebni dio sastoji od rashoda i izdataka iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata. Nisu navedene funkcijska i lokacijska klasifikacija. Potrebno je izričito propisati koje se klasifikacije koriste u planiranju, a koje u izvršavanju i izvještavanju. Predlažemo da se u stavak 2. doda slijedeći tekst:"]
[6,"Istarska županija - Regione Istriana","I. OPĆE ODREDBE,\nČlanak 16.","čl.16.t.2.\"Financijski plan, izmjene i dopune financijskog plana, polugodišnji i godišnji izvještaj o izvršenju financijskog plana proračunskog i izvanproračunskog korisnika objavljuje se na njegovim mrežnim stranicama.\""]
[7,"Istarska županija - Regione Istriana","I. OPĆE ODREDBE,\nČlanak 16.","čl.16.st.1\"Proračun i izmjene i dopune proračuna, odluka o privremenom financiranju, zakon o izvršavanju državnog proračuna, odluka o izvršavanju proračuna jedinica lokalne i područne (regionalne) samouprave, polugodišnji i godišnji izvještaj o izvršenju proračuna objavljuju se na mrežnim stranicama Vlade i Ministarstva financija, odnosno jedinica lokalne i područne (regionalne) samouprave.\""]
[8,"Istarska županija - Regione Istriana","I. OPĆE ODREDBE,\nČlanak 16.","Predlažemo brisati odredbe za izvanproračunske korisnike iz stavka 1. članka 16. iz razloga što se nalaze u stavku 2. stoga nije potrebno dvostruko propisivanje obveze objave dokumenata na web stranicama za izvanproračunskog korisnika JLPRS.\nU članku 16.stavku 2. potrebno je dodati tekst: \"izmjene i dopune financijskog plana\"."]
[9,"Istarska županija - Regione Istriana","I. OPĆE ODREDBE,\nČlanak 21.","Ovaj članak nije dovoljno jasan iz razloga što su na snazi brojni zakoni koji propisuju namjensko korištenje prihoda, npr. Zakon o koncesijama, Zakon o pomorskom dobru i drugi. Članak je potrebno adekvatno pojasniti da bi bilo razvidno na što se točno odnosi ili ga brisati."]
[10,"Grad Pula-Pola","I. OPĆE ODREDBE,\nČlanak 29.","Upute za izradu proračuna izrađuju upravna tijela JLPRS i određuju limite po upravnim tijelima. Nakon dobivenih uputa upravnog tijela za financija,  upravna tijela utvrđuju limite po proračunskim korisnicima iz svoje nadležnosti. Bilo bi dobro da ostane dosadašnja praksa jer se ne narušava proračunski proces i uključeni su svi u proces planiranja.\n Upravna tijela JLPRS nisu proračunski korisnici."]
[11,"Istarska županija - Regione Istriana","I. OPĆE ODREDBE,\nČlanak 29.","U dijelu definiranja limita, potrebno je naglasiti da se mogu odrediti limiti samo za izvore općih prihoda, a ne i za namjenske i vlastite prihode jer to sami korisnici unose u samom procesu izrade proračuna / financijskih planova."]
[12,"Istarska županija - Regione Istriana","I. OPĆE ODREDBE,\nČlanak 29.","Predlažemo da se briše tekst: \"-visinu manjka, odnosno viška prihoda nad rashodima po izvanproračunskom korisniku jedinice lokalne i područne (regionalne) samouprave, za prethodnu i tekuću proračunsku godinu, te za iduću proračunsku i za slijedeće dvije godine i\".\nŽupanije imaju samo jednog proračunskog korisnika, a to su Županijske uprave za ceste. ŽUC se samostalno financira i u pravilu ga županije ne sufinanciraju za redovno poslovanje. Iz tog razloga nije potrebno utvrditi višak ili manjak."]
[13,"Istarska županija - Regione Istriana","I. OPĆE ODREDBE,\nČlanak 29.","čl.29.st.2\"Nakon primitka upute iz stavka 1. ovoga članka, upravno tijelo za financije izrađuje uputu za izradu proračuna.\""]
[14,"Istarska županija - Regione Istriana","I. OPĆE ODREDBE,\nČlanak 29.","U važećem Zakonu o proračunu upute koje izrađuje Upravni odjel za financije nazivaju se Uputa za izradu proračuna, dok se prijedlogom novog članka propisuje Uputa za izradu financijskih planova proračunskih i izvanproračunskih korisnika. Time bi se iz Uputa isključila sva upravna tijela koja također sudjeluju u izradi proračuna sa programima, aktivnostima i projektima koje provode neovisno od proračunskih korisnika. Stoga predlažemo izmjenu teksta članka 29.st.2."]
[15,"Grad Pula-Pola","II. SADRŽAJ PRORAČUNA I FINANCIJSKOG PLANA,\nČlanak 33.","Upravna tijela JLPRS nisu proračunski korisnici. Obrazloženje posebnog dijela proračuna temelji se na obrazloženjima upravnih tijela i proračunskih korisnika kod JLPRS. Predlaže se izmjena članka 33. stavka 4."]
[16,"Istarska županija - Regione Istriana","II. SADRŽAJ PRORAČUNA I FINANCIJSKOG PLANA,\nČlanak 33.","čl.33.st.4\" Obrazloženje posebnog dijela proračuna sastoji se od obrazloženja programa koji se daje kroz obrazloženje aktivnosti i projekata upravnih tijela i proračunskih korisnika zajedno s ciljevima i pokazateljima uspješnosti. Obrazloženja proračunskih korisnika u proračunu moraju se temeljiti na obrazloženjima iz financijskih planova proračunskih korisnika.\""]
[17,"Istarska županija - Regione Istriana","II. SADRŽAJ PRORAČUNA I FINANCIJSKOG PLANA,\nČlanak 33.","Obrazloženje posebnog dijela sastoji se od obrazloženja programa ne samo proračunskih korisnika nego i upravnih odjela. Stoga se predlaže izmjena članka 33.stavka 4."]
[18,"Istarska županija - Regione Istriana","II. SADRŽAJ PRORAČUNA I FINANCIJSKOG PLANA,\nČlanak 35.","Potrebno je uskladiti terminologiju članka 35. sa člankom 31, na način da se čl.35., riječ \"plan prihoda i rashoda\" zamjeni riječju \"račun prihoda i rashoda\". \nObzirom da se Proračun i Financijski planovi rade na istim informatičko računovodstvenim aplikacijama jednostavnije je da se usklade nazivi, a ujedno se pojednostavljuje komunikacija sa proračunskim korisnicima."]
[19,"Grad Pula-Pola","II. SADRŽAJ PRORAČUNA I FINANCIJSKOG PLANA,\nČlanak 41.","U članku 41. stavku 1.  na kraju rečenice dodati \"i izmjena i dopuna proračuna\". \nNa ovaj način omogućuje se da se sukcesivno pokrivanje manjka odnosno utrošak sredstava viška može koristiti i u izmjenama i dopunama proračuna tekuće godin,e nakog izrade financijskih izvještaja za prethodnu godinu, a ne čekati slijedeću izradu proračuna."]
[20,"Istarska županija - Regione Istriana","III. POSTUPAK DONOŠENJA FINANCIJSKOG PLANA I PRORAČUNA ,\nČlanak 43.","Člancima 42, 43, 44 propisana je procedura uključivanja financijskog plana u proračun za proračunske korisnike državnog proračuna, JLPRS-a i izvanproračunske korisnike. Propisuje se da upravna vijeća donose financijski plan prije nego što se prijedlog financijskog plana dostavi nadležnom proračunu, što znači da bi proračunski korisnici donijeli financijski plan već u listopadu, što je  značajno ranije nego što se inače donose. \n\nTakođer je nejasno zašto bi se financijski plan proračunskog korisnika razlikovao od onoga u proračunu. Da li to znači da nadležni proračun smije samostalno mijenjati plan koji je dostavio proračunski korisnik. \n\nPredlažemo da se preispita proces iz ovih članaka."]
[21,"Istarska županija - Regione Istriana","III. POSTUPAK DONOŠENJA FINANCIJSKOG PLANA I PRORAČUNA ,\nČlanak 43.","Odredba iz članka 43.stavka 4. je u suprotnosti sa pitanjem br.7 iz Upitnika o fiskalnoj odgovornosti koji traži da su Financijski planovi proračunskih korisnika usklađeni s Proračunom. \nIsta odredba se nalazi i u članku 42.stavku 4., ali se primjenjuje na proračunske korisnike državnog proračuna."]
[22,"Istarska županija - Regione Istriana","III. POSTUPAK DONOŠENJA FINANCIJSKOG PLANA I PRORAČUNA ,\nČlanak 46.","U članku 46.stavku 2 nije izričito propisano da smiju predlagati sasvim nove programe / aktivnosti / projekte, mada je to propisano u stavku 3."]
[23,"Grad Pula-Pola","IV. IZVRŠAVANJE PRORAČUNA I FINANCIJSKOG PLANA,\nČlanak 56.","U članku 56. stavku 4. iza riječi “financije“ brisati točku i dodati „i prije donošenja izmjena i dopuna proračuna.“ \nU praksi je dosta nedoumica oko primjene ove odredbe temeljem sadašnjeg Zakona o proračunu. Na ovaj način bi bilo preciznije definirano."]
[24,"Grad Pula-Pola","IV. IZVRŠAVANJE PRORAČUNA I FINANCIJSKOG PLANA,\nČlanak 59.","U članku 59. stavku 4. iza riječi“financije“ brisati točku i dodati „i prije donošenja izmjena i dopuna proračuna.“\nU praksi je dosta nedoumica oko primjene ove odredbe temeljem važećeg Zakona o proračunu. Na ovaj način bi bilo preciznije definirano."]
[25,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 60.","Članak 57. i 60 i stavak 2. i 3. propisuju da JLPRS i proračunski korisnici moraju donijeti Pravilnik o namjenskim prihodima i Pravilnik o vlastitim prihodima. Predlažemo da se ostavi mogućnost da to bude isti Pravilnik  (o namjenskim i vlastitim prihodima)."]
[26,"Grad Pula-Pola","IV. IZVRŠAVANJE PRORAČUNA I FINANCIJSKOG PLANA,\nČlanak 64.","U članku 64. st. 6. umjesto članaka 55. i 58. trebalo bi pisati 56. i 59. jer je navedenim člancima definirano korištenje vlastitih i namjenskih prihoda."]
[27,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 64.","Predlažemo da se u Izmjenama i dopunama proračuna obuhvate i projekcije iz razloga što one prikazuju cjelovitu situaciju s programima, aktivnostima i projektima koji se planiraju. Činjenica je da život ne prestaje 1.1., odnosno 31.12. Mnogi europski projekti se ne mogu planirati u Proračunu jer se  dinamika otvaranja natječaja i dovršetka procesa odobravanja ne poklapaju s procesom planiranja proračuna. Stoga se mogu uvrstiti tek u Izmjenama i dopunama proračuna. Europski projekti su višegodišnji, stoga je neophodno radi cjelovite informacije koju se daje prikazati kroz cijeli vremenski tijek. \nOsim europskih projekata tijekom godine mogu se prihvatiti projekti i uvrstiti u Proračun Izmjenama i dopunama i iz drugih izvora. Primjerice pojedina ministarstava raspisuju natječaje za projekte koji se provode lokalno u gradovima, općinama, županijama. Postoje i druge situacije u kojima se ili preuzimaju dugoročne obveze ili se odustaje od njih. Primjerice, ukoliko jedinica iz opravdanih razloga izađe iz dugoročnog projekta, izmjenom i dopunom proračuna smije svesti plan tekuće godine na 0,00 kn, ali ako u projekcijama ostavlja plan, to će zbuniti nekoga tko čita proračun i navesti ga na pogrešne zaključke."]
[28,"Grad Pula-Pola","IV. IZVRŠAVANJE PRORAČUNA I FINANCIJSKOG PLANA,\nČlanak 68.","Definirati način i tko vrši provjeru."]
[29,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 68.","Iz članka nije razvidno što se provjerava i tko provjerava kod koga."]
[30,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 71.","čl.71.st.3.\" Sredstva proračunske zalihe iz stavka 2. ovoga članka mogu iznositi najviše 0,50 posto planiranih proračunskih prihoda bez primitaka. Proračunskim prihodima u smislu ovog članka ne smatraju se prihodi proračunskih korisnika koji se planiraju u proračunu.\""]
[31,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 71.","Iz članka 71.stavka 3. nije razvidno da li se uzimaju prihodi samo za JLPRS ili cijelog proračuna koji obuhvaća prihode i proračunskih korisnika. Predlaže se izmjena."]
[32,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 72.","U članku 72.stavku 3. predlažemo da izvještavanje bude dvaput godišnje kroz Polugodišnji i Godišnji izvještaj o izvršenju proračuna."]
[33,"Istarska županija - Regione Istriana","IV. IZVRŠAVANJE PRORAČUNA I FINANCIJSKOG PLANA,\nČlanak 78.","Molimo da se preciznije definira članak 78.stavak 2., budući da pojam računa proračunskog korisnika koji je dio računa nadležnog proračuna nije jasan. Nije jasno da li se radi o različitim žiro računima u banci ili je to jedan račun nadležne JLPRS koji se putem proračunskih klasifikacijama osigurava transparentnost podataka."]
[34,"Istarska županija - Regione Istriana","VI. ZADUŽIVANJE, UPRAVLJANJE DUGOVIMA, JAMSTVA REPUBLIKE HRVATSKE I JEDINICA LOKALNE I PODRUČNE (REGIONALNE) SAMOUPRAVE,\nČlanak 109.","čl.109.st.4. :  „Pod ostvarenim proračunskim prihodima podrazumijevaju se ostvareni prihodi poslovanja ukupnog proračuna jedinice lokalne i područne (regionalne) samouprave uvećani za njezine prihode od prodaje nefinancijske imovine, a  umanjeni za prihode od pomoći iz inozemstva i od subjekata unutar općeg proračuna te donacija.“"]
[35,"Istarska županija - Regione Istriana","VI. ZADUŽIVANJE, UPRAVLJANJE DUGOVIMA, JAMSTVA REPUBLIKE HRVATSKE I JEDINICA LOKALNE I PODRUČNE (REGIONALNE) SAMOUPRAVE,\nČlanak 109.","Istarska županija ima 64 proračunska korisnika ne računajući vijeća nacionalnih manjina,  6 lučkih uprava, 7 trgovačkih društava u vlasništvu za koja je u obvezi davati suglasnosti na zaduživanje. Županija kao jedinica područne (regionalne) samouprave nadležna je obrazovanje, zdravstvo, socijalnu skrb, luke županijskog značenja i drugo. Temeljem svega navedenog postoje objektivni razlozi za investicijama i ulaganjima u imovinu zdravstvenih ustanova, ustanova socijalne skrbi, školama, ulaganja u luke županijskog značenja, te razna druga ulaganja. \nIznos mogućeg zaduživanja koji se računa kao 20% prihoda same Istarske županije je premali za sve potrebe koje postoje. Potrebe samih proračunskih korisnika višestruko premašuju potrebe koje ima sama Istarske županija. \n\nPredlaže se da se proširi baza za izračun. Obzirom da se financiraju potrebe proračunskih korisnika, sredstva koja se koriste za njihovo financiranje bi trebala biti uključena i u bazu za izračun dozvoljenog zaduživanja.  Predlažemo izmjenu čl.109.st.4."]
[36,"Grad Pula-Pola","VI. ZADUŽIVANJE, UPRAVLJANJE DUGOVIMA, JAMSTVA REPUBLIKE HRVATSKE I JEDINICA LOKALNE I PODRUČNE (REGIONALNE) SAMOUPRAVE,\nČlanak 112. ","Prijedlog da se izmijeni članak 112. stavak  5.\nKod ugovaranja povoljnijih uvjeta zaduženja, a to se prvenstveno misli na smanjenje kamate stope ne bi trebalo tražiti ponovnu suglasnost ministra jer je za isto zaduženje već dobivena suglasnost Vlade i to za veće troškove odnosno kamate. Prijedlog je da ukoliko se samo smanjuje kamatna stopa  uz iste ostale uvjete zaduženja za koje je već dobivena suglasnost Vlade da se dostavlja izvješćuje Ministarstvu financija i dostavlja aneks ugovora. Na taj način se ubrzava i pojednostavljuje proces te brže realizira smanjenje troškova."]
[37,"Istarska županija - Regione Istriana","VI. ZADUŽIVANJE, UPRAVLJANJE DUGOVIMA, JAMSTVA REPUBLIKE HRVATSKE I JEDINICA LOKALNE I PODRUČNE (REGIONALNE) SAMOUPRAVE,\nČlanak 115.","Postoje slučajevi kada osnivači i grad i korisnik iz vlastitih prihoda sufinanciraju otplatu kredita. Prema ovom članku, proračunski korisnici se ne bi mogli zadužiti u ovakvim slučajevima."]
[38,"Istarska županija - Regione Istriana","VI. ZADUŽIVANJE, UPRAVLJANJE DUGOVIMA, JAMSTVA REPUBLIKE HRVATSKE I JEDINICA LOKALNE I PODRUČNE (REGIONALNE) SAMOUPRAVE,\nČlanak 117.","Ukoliko se otplata kredita planira iz namjenskih prihoda (pomoći iz inozemstva i od subjekata unutar općeg proračuna te donacija i s osnove dodatnih udjela u porezu na dohodak za financiranje decentraliziranih funkcija) onda bi se trebali isključiti iz obveze u stavku 1. članka 117, pa bi trebalo dodati novi stavak koji će glasiti: . „Izuzetak od primjene članka 117. stavka 1. jesu obveze čija se otplata financira iz pomoći iz inozemstva i od subjekata unutar općeg proračuna te donacija i iz sredstava za financiranje decentraliziranih funkcija.“"]
[39,"Grad Pula-Pola","VIII. POLUGODIŠNJI I GODIŠNJI IZVJEŠTAJ O IZVRŠENJU,\nČlanak 135.","Upravna tijela JLPRS nisu proračunski korisnici, nedostavje obrazloženje posebnog dijela proračuna za programe i projekte koje provode upravna tijela."]
[40,"Istarska županija - Regione Istriana","VIII. POLUGODIŠNJI I GODIŠNJI IZVJEŠTAJ O IZVRŠENJU,\nČlanak 135.","Nedostaje obrazloženje programa same JLPRS, odnosno upravnih odjela koji ih provode. Ukoliko se obrazloženje temelji samo na obrazloženjima proračunskih korisnika, onda nedostaje jedan veliki dio obrazloženja koja provode upravna tijela JLPRS, a kod općina koje uopće nemaju proračunskih korisnika ne bi se uopće imalo potrebe sastavljati obrazloženje posebnog dijela."]
[41,"Grad Pula-Pola","VIII. POLUGODIŠNJI I GODIŠNJI IZVJEŠTAJ O IZVRŠENJU,\nČlanak 141.","Pojasniti članak. Upravna tijela JLPRS nisu proračunski korisnici"]
[42,"Grad Pula-Pola","VIII. POLUGODIŠNJI I GODIŠNJI IZVJEŠTAJ O IZVRŠENJU,\nČlanak 142.","Prijedlog da rokovi budu istovjetni kao i rokovi za izradu polugodišnjeg odnosno godišnjeg izvještaja o izvršenju proračuna."]